**Kodugrupi juhtimise märkmed**

Treeningkool, 29.09.2025

**Kodugruppide tähtsus**

* Suurtes kogudustes jäävad suhted pinnapealseks, kodugrupp annab sügavama osaduse.
* Kodugrupp aitab inimesel:
  + luua sõprussuhteid (Billy Graham: päästetud inimene vajab koguduses 5–6 lähedast sõpra).
  + kasvada Jumala tundmises.
  + avastada ja arendada oma ande.
  + kogeda vaimuliku pere tuge rõõmudes ja raskustes.
* Kodugrupp = koguduse nähtamatu süda: koht, kus toimub tegelik tundmine, jagamine ja juurdumine.
* Piiblis pole eraldi mõistet „kodugrupp“, sest algkogudus käis loomulikult koos kodudes.
* Väikesed kogunemised on piibellikud ja eluliselt vajalikud.

**Mis on kodugrupp?**

* Väiksem kogunemine (5–12 inimest), tavaliselt kodus.
* Tegevused: söömine, vestlus, palve, Sõna üle arutlemine.
* Kolm põhieesmärki:
  1. **Ehitada suhteid**
  2. **Varustada** (kasvada Jumala tundmises ja praktilises usus)
  3. **Teenida** (anda oma andidega ja avastada kutsumus)

**Kodugrupi mitmekesisus**

* Grupis võiks olla erinevaid inimesi (vanus, taust, töö jne).
* Väldib „klubi“ mentaliteeti.
* Mitmekesisus rikastab ja kasvatab kõiki.

**Juht kui võtmeisik**

**Juhi rollid:**

1. **Ehitab sildu**
   * Loob sooja ja avatud keskkonna.
   * Aitab uutel inimestel grupiga kohaneda (võimalus proovida, mitte sundus).
   * Suunab probleemidega inimesed edasi pastori/nõustaja juurde.
   * Kaitseb gruppi (kohtuda uute inimestega enne liitumist).
2. **Varustab**
   * Julgustab ja tunnustab vaimulikku kasvu.
   * Palvetab inimeste eest ja koos nendega (näited: „kuum tool“, palvering).
   * Julgustab Piibli rakendamist igapäevaelus.
3. **Võimaldab teenida**
   * Aitab inimestel avastada oma ande ja neid rakendada (grupis ja koguduses).
   * Märkab potentsiaali ja julgustab tegutsema.

**Juhi omadused:**

* Kirglik Jumala ja inimeste suhtes.
* Eeskujulik iseloom, ausus.
* Pühendunud vaimulikule kasvule.
* Toetab koguduse visiooni ja juhtimist (teenistused, üritused, andmine).

**Kodugrupi õhkkond**

* „Seal, kus kaks või kolm on koos Jeesuse nimel, seal on Tema keskel“ (Mt 18:20).
* Õhkkond peaks olema täis usku, lootust ja armastust.
* Kodune keskkond loob lähedasema ja intiimsema osaduse.
* Väikesed detailid (muusika, valgus, toit) aitavad luua turvalise ja avatud õhkkonna.

**Kodugruppi ülesehitus (soovituslik kava)**

* **Algus ja lõpp** – 1,5–2h, austa inimeste aega.
* **Vaba suhtlus** – 20–30 minutit, kontaktide loomine.
* **Õppimise osa** – Piibel, jutluse arutelu, küsimused, loomingulised meetodid.
* **Palveaeg** – alati oluline osa, igaüks saab kaasa teenida.
* **Kuulamine** – aeg vaikuses või ülistuse taustal, et kuulda Jumala häält.